CELEX: 22015D2292
Language: bg
Date: 2015-11-19 00:00:00
Title: Решение № 2/2015 на Смесения комитет по селското стопанство от 19 ноември 2015 г. относно изменението на допълнения 1 и 2 към приложение 9 към Споразумението между Европейската общност и Конфедерация Швейцария относно търговията със селскостопански продукти [2015/2292]

9.12.2015   
            
            
               BG
            
            
               Официален вестник на Европейския съюз
            
            
               L 323/29
            
         РЕШЕНИЕ № 2/2015 НА СМЕСЕНИЯ КОМИТЕТ ПО СЕЛСКОТО СТОПАНСТВО
   от 19 ноември 2015 г.
   относно изменението на допълнения 1 и 2 към приложение 9 към Споразумението между Европейската общност и Конфедерация Швейцария относно търговията със селскостопански продукти [2015/2292]
   СМЕСЕНИЯТ КОМИТЕТ ПО СЕЛСКОТО СТОПАНСТВО,
   като взе предвид Споразумението между Европейската общност и Конфедерация Швейцария относно търговията със селскостопански продукти, и по-специално член 11 от него,
   като има предвид, че:
   
               (1)
            
            
               Споразумението между Европейската общност и Конфедерация Швейцария относно търговията със селскостопански продукти (наричано по-долу „Споразумението“) влезе в сила на 1 юни 2002 г.
            
         
               (2)
            
            
               С приложение 9 към Споразумението се цели да се улесни и насърчи двустранната търговия с продукти на биологичното земеделие с произход от Европейския съюз и от Швейцария.
            
         
               (3)
            
            
               По силата на член 8 от приложение 9 към Споразумението работната група по продуктите на биологичното земеделие разглежда всички въпроси, отнасящи се до приложение 9 и неговото прилагане, и отправя препоръки към Смесения комитет по селското стопанство. Групата заседава и разгледа в частност приложното поле на приложението. Целесъобразно е да се разшири приложното поле на приложение 9 и в него да бъдат включени виното и дрождите поради еквивалентност на разпоредбите в тази област в Европейския съюз и в Швейцария. Освен това е целесъобразно да се заличи съдържанието на допълнение 2, тъй като Швейцария е изменила своето законодателство за поставяне на етикети, обозначаващи метода на органично производство за фуражите и е приела разпоредби в съответствие с правото на ЕС. Работната група препоръча на Комитета да адаптира съответно допълненията към приложение 9.
            
         
               (4)
            
            
               Поради това допълнения 1 и 2 към приложение 9 следва да бъдат изменени,
            
         РЕШИ:
   Член 1
   Допълнения 1 и 2 към приложение 9 към Споразумението между Европейската общност и Конфедерация Швейцария относно търговията със селскостопански продукти се заменят с текста в приложението към настоящото решение.
   Член 2
   Настоящото решение влиза в сила на 31 декември 2015 г.
   
      Съставено в Берн на 19 ноември 2015 година.
      
         
            За Смесения комитет по селското стопанство
         
         
            Ръководител на делегацията на Европейския съюз
         
         Susana MARAZUELA-AZPIROZ
         
            Председател и ръководител на швейцарската делегация
         
         Adrian AEBI
         
            Секретар на Комитета
         
         Thomas MAIER
      
   
   
      ПРИЛОЖЕНИЕ
      „
            ДОПЪЛНЕНИЕ 1
            
               Списък на посочените в член 3 актове относно селскостопанските продукти и храни, продукт на биологично земеделие
            
            Нормативни разпоредби, приложими в Европейския съюз
            
                         
                     
                     
                        Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1), последно изменен с Регламент (ЕС) № 517/2013 на Съвета от 13 май 2013 г. (ОВ L 158, 10.6.2013 г., стр. 1),
                     
                  
                         
                     
                     
                        Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1), последно изменен с Регламент за изпълнение (ЕС) № 1358/2014 на Комисията от 18 декември 2014 г. (ОВ L 365, 19.12.2014 г., стр. 97),
                     
                  
                         
                     
                     
                        Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25), последно изменен с Регламент за изпълнение (ЕС) 2015/131 на Комисията от 23 януари 2015 г. (ОВ L 23, 29.1.2015 г., стр. 1).
                     
                  Разпоредби, приложими в Конфедерация Швейцария
            
                         
                     
                     
                        Наредба от 22 септември 1997 г. относно биологичното земеделие и етикетирането на биологично произведените продукти и храни (Наредба за биологичното земеделие), последно изменена на 29 октомври 2014 г. (RО 2014 3969),
                     
                  
                         
                     
                     
                        Наредба на Федералния департамент на икономиката, обучението и научните изследвания (DEFR) от 22 септември 1997 г. относно биологичното земеделие, последно изменена на 29 октомври 2014 г. (RО 2014 3979).
                     
                  Изключване от режима на равностойност
            
                         
                     
                     
                        Швейцарските продукти на основата на съставки, произведени в рамките на системата за преминаване към биологично земеделие.
                     
                  
                         
                     
                     
                        Козите продукти швейцарско производство, ако животните попадат в обхвата на дерогацията, предвидена в член 39г от Наредбата относно биологичното земеделие и етикетирането на биологично произведените продукти и храни (1).
                     
                  
         
            ДОПЪЛНЕНИЕ 2
            
               Правила за прилагане
            
            Няма.
         “
      
         (1)  (RS 910.18).